Hrvatski sabor
20120120

Prelazimo na iduću točku dnevnog reda, a to je 6. Prijedlog zakona o izmjenama Ovršnog zakona, s konačnim prijedlogom zakona, hitni postupak, prvo i drugo čitanje, P.Z. br. 14 Predlagatelj zakona je Vlada Republike Hrvatske. Prijedlog toga zakona primili ste u pretince. Sukladno članku 159. Poslovnika hitni postupak objedinjuje prvo i drugo čitanje. Amandmani se mogu podnositi do kraja rasprave. Raspravu su proveli Odbor za zakonodavstvo i Odbor za pravosuđe čija ste izvješća primili. Želi li predstavnik predlagatelja dodatno obrazložiti prijedlog? Izvolite. Zamjenica ministra pravosuđa, gospođa Sandra Artuković Koštu. Izvolite.